open-index/open-wikipedia-markdown huggingface dataset:
Karel Loprais

**Karel Loprais** (* 4. marec 1949, Ostrava† 30. december 2021) bol český automobilový pretekár na nákladných automobiloch Tatra. Druhý najúspešnejší účastník Rallye Dakar v kategórii kamiónov (v roku 2011 ho so 7 víťazstvami prekonal Vladimír Čagin). Zo 17 štartov získal 6x zlato, 5x striebro a 1x bronz. Karel Loprais bol ženatý, mal dvoch synov a býval vo Frenštátě pod Radhoštěm. V máji 2011 bol menovaný splnomocnencom Ministerstva dopravy ČR pre bezpečnosť cestnej prevádzky.

## Kariéra
Od predškolských rokov trávil voľné chvíle s otcom v dielni, kde vznikali automobily otcovej vlastnej konštrukcie. Rovnakú podobu mali aj školské roky až do roku 1967, kedy začal pracovať v Tatre Kopřivnice na montáži a následne ako skúšobný vodič, kde testovaním a servisom získal potrebné skúsenosti, ktoré prvýkrát uplatnil na prvom štarte Rallye Dakar v roku 1986. Už pri druhej účasti v roku 1987 získal pre Tatru dakarské striebro a o rok neskôr prvýkrát vyhral. Ako bezkonkurenčne najúspešnejší účastník tejto rallye v kategórii kamiónov si v roku 1994 vyslúžil od organizátorov prezývku *Monsieur Dakar*. Po zranení chrbta, ktoré utrpel na Rallye Dakar v roku 2006 odovzdal žezlo pilota súťažnej Tatry svojmu synovcovi Alešovi Lopraisovi, ktorý hneď na svojej premiére v roku 2007 obsadil 3. miesto. Karel Loprais sa zúčastňoval Rallye Dakar za volantom nesúťažného sprievodného Press Caru Nissan Navara.

Karel Loprais bol zvolený českým motoristickým športovcom storočia, niekoľkokrát získal Zlatý volant vo svojej kategórii a v roku 2007 obdržal Zlatý volant za celoživotný prínos motoristickému športu.

## Prehľad účastí na Rallye Dakar
Prehľad účastí Karla Lopraisa na Rallye Dakar:

## Referencie

## Pozri aj
* Tatra Kopřivnice, a. s.

## Externé odkazy
*www.loprais.cz – Stránky pretekárskeho tímu Karla Lopraisa

Kategória:Českí automobiloví pretekári
Kategória:Českí jazdci rely
Kategória:Jazdci Rallye Dakar
Kategória:Nositelia Medaily Za zásluhy (Česko)
Kategória:Osobnosti z Ostravy
Žalm

**Žalm** (z gréckeho ψαλμός *psalmos* „spev sprevádzaný strunovými nástrojmi“) je literárny útvar známy predovšetkým z Biblie, najmä zo Starého zákona. Nájdeme ho však aj v mimobiblickej literatúre, napr. v textoch z Ugaritu. Ide o modlitbu písanú poetickou formou za pomoci klasických semitských jazykových nástrojov (prízvuky, paralelizmus, chiazmus, a pod.). Okrem modlitby viac súkromného charakteru môže ísť aj o modlitbu verejnú, napr. o spev pri kráľovskej intronizácii, pri národných slávnostiach a pod.

V Biblii sa najviac žalmov nachádza v Knihe žalmov, celkom 150 či 151 (rozdelenie niektorých žalmov sa v rôznych edíciách líši), ale aj ďalšie sú rozptýlené v celom Starom zákone: Deborina pieseň (Sdc 5), Jonášov žalm (Jon 2), Abakukov žalm (Abk 3) a pod.

Žalmy možno nájsť aj v Novom zákone: Kantikum Panny Márie (Magnificat), Zachariášove kantikum atď.

Žalm je zhudobnený verš svätého písma. Spieval sa sólovo, zborovo alebo sa striedal sólista s obcou.
Formy prednesu žalmu:
* responzoriálna psalmódia
* antifonálna psalmódia
Žalm, podobne ako lekcie, sa recitoval na jednom hlavnom tóne, ktorý sa nazýval *[[tenor]]* (*reprekusa*, *recitanta*).
V súvislosti s rozvrhom na dve veršové dvojice boli ustálené aj kadenčné formuly. Na začiatku bol krátky vzostupný vzorec *[[inicio]]*, na konci klesajúci – *[[terminacio]]* (*finalis*), medzi nimi vlastná recitácia na tenore, prerušená uprostred krátkym vzorcom – *[[mediacio]]* (*metrum*). V metru a vo finalis mohli byť krátke melizmy. Tenory neboli celkom otrockým recitovaním na jednom tóne, ale bolo možné ich melodické zvlnenie (tzv. *[[flexa]]*), ak si to vyžadovali textové prízvuky.

## Pozri aj
* Kniha žalmov

Kategória:Biblia

Kategória:Hudobné formy
Kategória:Literárne žánre
Kategória:Literárne pojmy
Kategória:Básnické formy
East Zway

**East Zway** je anglický názov väčšej oblasti troskových kužeľov a lávových kužeľov, nachádzajúcej sa na južnom a východnom brehu jazera Ziwaj Hajk (angl. Zway) v Etiópii, pričom niektoré sopečné formy vytvárajú ostrovčeky na východnom brehu. Celový počet erupčných centier poľa East Zway je asi 80 a ich vek je odhadovaný na holocén.

## Externé odkazy
* www.volcano.si.edu - vulkanické pole East Zway na Global Volcanism Program (anglicky)

Kategória:Sopky Etiópie
Kategória:Troskové kužele
Moje Tärara

**Moje Terära** (iný prepis: **Moje Terara**; iné názvy: **Moje, Tul(l)u Modže**) je mladý, trachyticko-ryolitový troskový kužeľ, nachádzajúci sa v Etiópii, asi  južne od jazera Koka, v jednej z najaktívnejších zón etiópskeho riftového systému. Všetky zaznamenané historické erupcie prebiehali z trhlinových štruktúr, lokalizovaných asi  severne od základne sopky.

## Externé odkazy
* www.volcano.si.edu – troskový kužeľ Tullu Moje na Global Volcanism Program (anglicky)

Kategória:Sopky Etiópie
Kategória:Troskové kužele
Kategória:Dvojtisícovky v Etiópii
Responzoriálna psalmódia

**Responzoriálna psalmódia** je forma prednesu žalmu, v ktorej predspevák zaspieva prvý riadok žalmového verša a obec mu odpovedá spevom druhého riadku.

## Pozri aj
* antifonálna psalmódia

Kategória:Žalmy
Antifonálna psalmódia

**Antifonálna psalmódia** je to forma prednesu žalmu, v ktorej dve časti verša alebo striedavo jednotlivé verše spievali dva zbory. Vytvorila možnosť zapojiť veriacich do bohoslužieb. Má pôvod v Sýrii. 

## Pozri aj
* responzoriálna psalmódia

Kategória:Žalmy
Johannesburg

**Johannesburg**, známe aj ako **eGoli**, je najľudnatejšie mesto v Južnej Afrike. Medzi Juhoafričanmi je známe aj ako "Jo'burg", "Jozi" a "JHB". Je to hlavné mesto provincie Gauteng, najbohatšej provincie v Južnej Afrike a sídlo juhoafrického ústavného súdu. Mesto tvorí jednu zo 50 najväčších metropolitných oblastí na svete a je to jedno zo svetových miest Afriky, klasifikované ako svetové mesto gama. Niekedy je nesprávne označované ako hlavné mesto Južnej Afriky, no v skutočnosti nie je ani jedným z troch oficiálnych hlavných miest Južnej Afriky, hoci Pretória, ktorá sa nachádza vo vzdialenosti asi 50 km SV v tej istej provincii, hlavným mestom (správa) je.

Je centrom veľkého obchodu so zlatom a diamantmi vzhľadom na svoju polohu, nachádza sa v oblasti bohatej na nerasty. Nachádza sa tu najväčšie a najvyťaženejšie medzinárodné letisko v Afrike.

Má rozlohu 1 644 km² a žije tu vyše 4,4 milióna obyvateľov (2011). Počet obyvateľov metropolitnej oblasti Veľkého Johhanesburgu dosahuje 8 miliónov.

## Referencie

## Iné projekty


Kategória:Mestá v Južnej Afrike
Antifóna

**Antifóna** je verš, či veta s vlastnou melódiou. Spočiatku sa pravdepodobne opakovala po každom žalme. V neskoršej praxi sa refrén zvyčajne spieval na začiatku a na konci žalmu. Keďže antifóny boli pôvodne určené pre zbor alebo cirkevnú obec, sú relatívne jednoduché, mierne zdobené, s obmedzeným rozsahom a pomerne jednoduchým rytmom. Mnohé antifóny boli komponované pre pridané sviatky, ktoré sa zavádzali od 9. do 13. storočia. Odvtedy začali fungovať aj ako samostatné skladby. Formou blízke antifóne je responzórium.

Kategória:Žalmy
Kategória:Liturgia hodín
Responzórium

**Responzórium** je odpoveď na krátky verš, ktorý spieva sólista a ktorý zopakuje zbor.

Kategória:Žalmy
Kategória:Liturgia hodín
Hočiminovo Mesto

**Hočiminovo Mesto** (iné názvy pozri nižšie) je najväčšie mesto vo Vietname. Po administratívnom zväčšení územia mesta vykonanom v roku 2025 má mesto rozlohu  a vyše 14 miliónov obyvateľov (stav: 2025); pred touto administratívnou zmenou malo rozlohu len  a okolo 9 miliónov obyvateľov. 

Dnes nie je hlavným mestom Vietnamu, ale v rokoch 18621954 bolo hlavným mestom Kočinčíny a v rokoch 19541976 hlavným mestom tzv. Južného Vietnamu, čiže Vietnamskej republiky.

## Názvy
Oficiálny slovenský názov mesta od roku 1997 znie **Hočiminovo Mesto**, pričom ale tento tvar sa neoficiálne občas vyskytoval už pred rokom 1997. Do roku 1997 bol v slovenčine oficiálne záväzný tvar *Ho Či Minovo Mesto*, ale vyskytovali sa aj tvary *Hočiminovo mesto* a (porov. predchádzajúcu vetu) Hočiminovo Mesto. Vo vietnamčine všetkým týmto slovenským tvarom zodpovedá jeden tvar *Thành phố Hồ Chí Minh*, ktorý sa oficiálne používa od roku 1975/1976.

Do roku 1975/1976 sa mesto oficiálne po vietnamsky volalo *Sài Gòn* a po francúzsky *Saïgon*, pričom tento názov niektorí miestni obyvatelia neformálne používajú dodnes. Slovenská podoba tohto názvu bola **Saigon** alebo občas **Sajgon**.

## Charakteristika
Je to najväčšie mesto vo Vietname. Leží blízko delty rieky Mekong. Pôvodne to bol malý prístav patriaci Kambodži. V 16. storočí sa tu usadili vietnamskí utečenci, ktorí územie zabrali. Nachádzajú sa tu krásne pagody a nový Palác nezávislosti. Za návštevu stojí aj čínska štvrť Cholon, kde vládne čulý obchodný ruch, a kde sú čínske chrámy, pagody a mešita. Tunajšie Múzeum následkov vojny ukazuje dopady vojny vo Vietname.

## Osobnosti mesta
* Marguerite Durasová (* 1914 – † 1996), spisovateľka

## Referencie

## Iné projekty

## Externé odkazy
*  


Kategória:Mestá vo Vietname
Kategória:Prístavné mestá vo Vietname
Kategória:Prístavné mestá Juhočínskeho mora
Kategória:Prístavné mestá Tichého oceánu
Kategória:Bývalé hlavné mestá
Kategória:Eponymické termíny v geografii
Slovenský kopov

**Slovenský kopov** je jediné plemeno duriča, ktoré vzniklo na území Slovenska. Je to slovenské národné plemeno a je veľmi múdre. 

Kopov je výborný poľovný durič a farbiar. Prvé kopovy boli oproti dnešnému typu vyššie a silnejšie. Presadzovala sa predovšetkým vlastnosť na stope a vytrvalé prenasledovanie a blokovanie zveri. Neskôr sa začína, vzhľadom na špecifické podmienky našich lesov, presadzovať menší typ duriča, no pri zachovaní fyzickej sily a odvahy. Kopov sa používa predovšetkým ako poľovnícky pes na diviačiu zver, ale aj ako strážny pes. Prvé zápisy do plemennej knihy a vydávanie rodokmeňov sa začalo od roku 1940, keď sa založila Slovenská plemenná kniha psov. O cieľavedomé šľachtenie plemena sa zaslúžili predovšetkým nestori slovenskej poľovníckej kynológie, Koloman Slimák, Andrej Renča a František Siget.

## Vzhľad
Stavba tela je ľahšia, ale vždy pevnej kostry. Má obdĺžnikový tvar tela. Nos je vždy čiernej farby.Papuľa je rovná, v pomere k lebke primerane dlhá a nie veľmi široká. Nemá ovisnuté pysky, sú krátke, priliehajúce, tenké, so zreteľným kútikom. Oči mandľového tvaru sú hlbšie zapustené a tmavé. Očné viečka sú vždy čierne. Uši sú posadené trochu nad rovinou oka, priliehavé, zaokrúhlené a stredne dlhé. Labka je oválna, prsty dobre klenuté, pazúre vždy čierne a silné. Vankúšiky na labkách vždy dobre vyvinuté, tmavého zafarbenia. Chvost sa v pokoji nesie zvislo a v akcii šabľovito nahor. Srsť je dlhá 2–5 cm, stredne hrubá, priliehavá a hustá. Na chrbte, krku a chvoste dlhšia. Zafarbenie je čierne s hnedými až mahagónovými odznakmi na končatinách.

## Povaha a využitie
Slovenský kopov je inteligentný, temperamentný a ostrý, preto poľuje najmä na diviaky. Vyniká vytrvalým a hlasným sledovaním teplej stopy až niekoľko hodín.

Výborný nos ho predurčuje na dohľadávanie všetkej raticovej zveri, kde sa dokáže vyrovnať aj farbiarom. Používa sa ako strážny a poľovný pes. Je znášanlivý s inými psami a vhodný ako pes pre aktívnu rodinu. 

Pre jeho vlastnosti a atraktívny vzhľad je cenený a chovaný okrem Česka, Nemecka, Švédska, Maďarska a Bosny a Herzegoviny, kde má svoje vlastné chovateľské kluby, takisto aj vo Francúzsku, Taliansku, Španielsku, Srbsku, Chorvátsku, USA, Kanade a Estónsku.

náhľad|Šteniatka

## Iné projekty

## Externé odkazy
* Klub chovateľov slovenských kopovov

Kategória:Duriče
Kategória:Poľovnícke psy
Kategória:Plemená psov zo Slovenska
Utrecht

300px|right|thumb|Utrecht

 je obec a hlavné mesto holandskej provincie Utrecht. Je to zároveň štvrté najväčšie mesto v Holandsku. Má rozlohu  a 289-tisíc obyvateľov.

## Dejiny
Okolo roku 47 bolo mesto osídlené Rimanmi a bolo pôvodne postavené z dreva na rieke Rýn. Pôvodný názov mesta bol *Traiectum* a v stredoveku bolo na mape označované ako *Ultra Traiectum*. O pár desiatok rokov neskôr sa mestu začalo hovoriť jeho súčasným názvom Utrecht.

Počas stredoveku bol Utrecht najdôležitejším centrom na severe Holandska. Mesto bolo tiež diecézou, ktorú spravoval arcibiskup. Rozrastajúcemu mestu boli udelené mestské práva v roku 1122.

V roku 1579 podpísalo sedem severných provincií *Utrechtskú úniu*, v ktorej sa rozhodli bojovať proti španielskej nadvláde. 

Roku 1843 spojila železnica Utrecht s Amsterdamom, neskôr sa postupne Utrecht stal stredom holandskej železničnej siete. 

V rokoch 1920 – 1930 sa v Utrechtu vybudovali hlavné obytné pásma nazývané *Tuindorp*, *Oog in Al*. Počas druhej svetovej vojny bol Utrecht v zajatí Nemcov, od ktorých ho 7. mája 1945 oslobodili kanadskí vojaci.

## Demografia
Obyvatelia mesta sa nazývajú *Utrechter* alebo zriedkavejšie aj *Utrechtenaar*. K 1. januáru 2007 malo mesto 288 395 obyvateľov.

Zloženie je následovné: 68% Holanďanov, 9% Maročanov, 5% Turkov, 3% Surinamcov a 15% ostatných etnických skupín. Predpokladá sa, že v roku 2017 by mesto mohlo mať 350 000 obyvateľov.

## Panoráma mesta
Utrecht je známy svojou katedrálou – Kostolným dómom. Veža kostola, ktorá má výšku  je dominantou panorámy mesta. Utrechtská univerzita je najväčšou holandskou univerzitou a v meste sa tiež nachádza futbalový klub FC Utrecht, ktorý má sídlo na štadióne *Nieuw Galgenwaard*.

V Utrechtu sa nachádza aj centrálne nádražie *Utrecht Centraal*, ktoré je hlavným dopravným uzlom holandskej železničnej dopravy.

V súčasnosti sa v Utrechte stavia ďalšia dominanta mesta, veža, ktorá by mala byť dokončená v roku 2009 a mala by byž 109 metrov vysoká. 

## Vzdelanie
Utrechtská univerzita je najväčšou holandskou univerzitou a k roku 2004 tam študovalo celkom 26 787 študentov. Univerzita sídli v centre mesta, ale má budovy aj na východe Utrechtu (univerzitný kampus De Uithof). Utrechtská univerzita je na 39. mieste (7. v Európe) v hodnotení prestížnych univerzít z roku 2006.

V Utrechte sa nachádzajú aj ďalšie vzdelávacie inštitúty; vysoké školy Hogeschool Utrecht (30 000 študentov) a HKU Utrecht School of the Arts (3 000 študentov) a viaceré základné a stredné školy.

## Partnerské mestá
*  León, Nikaragua
*  Brno, Česko
*  Kinshasa, Konžská demokratická republika

## Referencie

## Iné projekty

Kategória:Mestá v Holandsku
Kategória:Utrecht (mesto)
Kansas City

**Kansas City** môže byť:
* mesto v americkom štáte Missouri, pozri Kansas City (Missouri)
* mesto v americkom štáte Kansas, pozri Kansas City (Kansas)
* Metropolitná oblasť Kansas City, spájajúca obe mestá v oboch štátoch
Neinerciálna vzťažná sústava

**Neinerciálna vzťažná sústava** je vzťažná sústava, v ktorej neplatí 1. Newtonov pohybový zákon ani 3. Newtonov pohybový zákon, tzn. že teleso, aj keď na neho nepôsobí žiadna sila alebo výslednica síl je nulová, mení svoj pohybový stav (rýchlosť). Zmena pohybového stavu sa vysvetľuje zotrvačnou silou, ktorej pôvod je mimo neinerciálnej vzťažnej sústavy.

Neinerciálne vzťažné sústavy sa, vzhľadom na inerciálne vzťažné sústavy, pohybujú nerovnomerne (s nenulovým zrýchlením). Rovnako veľké zrýchlenie, ale opačného smeru, majú všetky telesá v neinerciálnej vzťažnej sústave (ak na nich nepôsobí ďalšia sila).

Neinerciálnou vzťažnou sústavou je aj Zem, lebo na pohybujúce sa telesá pôsobí Coriolisova sila. To možno názorne ukázať pomocou Foucaultovho kyvadla.

Kategória:Dynamika
Marián Čalfa

**Marián Čalfa** (* 7. máj 1946, Trebišov) je bývalý slovenský politik, predseda česko-slovenskej vlády národného porozumenia vytvorenej po nežnej revolúcii v decembri 1989.

Marián Čalfa absolvoval v roku 1970 Právnickú fakultu Karlovej univerzity v Prahe. Pracoval na Úrade predsedu federálnej vlády v legislatívnom odbore. V roku 1985 sa stal vedúcim tohoto odboru. V apríli 1988 sa stal členom federálnej vlády a zároveň predsedom jej Legislatívnej rady. Počas nežnej revolúcie nahradil 10. decembra 1989 vo funkcii predsedu vlády Ladislava Adamca. Hlavnou úlohou novovytvorenej vlády národného porozumenia bolo pripraviť slobodné voľby. Keďže v ten istý deň rezignoval na svoju funkciu prezident Gustáv Husák, vykonával Čalfa prezidentské právomoci až do zvolenia Václava Havla do funkcie prezidenta 29. decembra 1989. 

Marián Čalfa bol posledný komunistický premiér Česko-Slovenska. 18. januára 1990 vystúpil z KSČ a stal sa členom Verejnosti proti násiliu (VPN). Po prvých slobodných voľbách v júni 1990 sa Marián Čalfa stal opätovne predsedom federálnej vlády, nazvanej aj vládou národnej obete. Pôsobil v tejto funkcii od 27. júna 1990 do 2. júla 1992. V apríli 1991 sa po rozpade VPN stal členom Občianskej demokratickej únie (ODÚ). Po neúspechu strany vo voľbách v roku 1992 odišiel z politiky a začal sa venovať právnickej praxi.

Obe vlády vedené Mariánom Čalfom úspešne zvládli kľúčové reformy potrebné na prechod od totality k slobodnej spoločnosti. Marián Čalfa sa mohol oprieť o podporu všetkých vtedajších relevantných politických osobností vrátane prezidenta Václava Havla a ministra financií Václava Klausa. Počas jeho pôsobenia vo funkcii premiéra bol Marián Čalfa terčom kritiky pre jeho komunistickú minulosť. Bol dokonca považovaný za dôkaz toho, že nežná revolúcia bola neukončená, alebo dokonca „ukradnutá“ komunistickou nomenklatúrou. V súčasnosti sa objavujú názory, že bol „šedou eminenciou“, ktorá veľkou mierou prispela k hladkému priebehu nežnej revolúcie a k zvoleniu Václava Havla za prezidenta. Napriek tomu, že bol komunistom, využil v kritických chvíľach svoje negociačné schopnosti a prispel tak k tomu, že komunisti boli ochotní súhlasiť s kompromismi, ktoré boli oveľa radikálnejšie, ako boli pôvodné predstavy lídrov nežnej revolúcie.

## Externé odkazy
* advokátska kancelária Čalfa, Bartošík a Partneři 

Kategória:Osobnosti z Trebišova
Kategória:Absolventi Právnickej fakulty Karlovej univerzity
Kategória:Politici ČSSR
Kategória:Predsedovia vlády Česko-Slovenska
Kategória:Politici KSČ
Kategória:Politici VPN
Kategória:Politici ODÚ
Kategória:Osobnosti Nežnej revolúcie
Lama

**Lama** je slovenské rodové označenie pre latinské rody *Lama* a *Vicugna*. Sú to juhoamerické zvieratá z čeľade ťavovitých, ktoré sa prispôsobili ťažkému životu v Andách. V posledných 40 rokoch sa rozšírili do celého sveta ako chovný dobytok a zver chovaná v zoologických záhradách.

## Taxonómia
* rod: *[[Lama (rod)|Lama]]*
** druh: lama huanako (lama guanako, huanaco, guanako) (*Lama guanicoe* Müller, 1776)
*** poddruh: *Lama guanicoe guanicoe*
*** poddruh: *Lama guanicoe huanacus* (Molina 1782)
*** poddruh: *Lama guanicoe cacsilensis* (Lonnberg, 1913)
*** poddruh: *Lama guanicoe voglii* (Krumbiegel, 1944)
** druh: lama krotká (lama v najužšom zmysle) (*Lama glama* Linnaeus, 1758)
* rod: *[[Vicugna]]*
** druh: lama vikuňa (vikuňa malá) (*Vicugna vicugna* Molina, 1782)
*** poddruh: *Vicugna vicugna vicugna* (Molina, 1782)
*** poddruh: *Vicugna vicugna mensalis* (Thomas, 1917)
*** poddruh: *Vicugna vicugna Yvlensis* (Mythas, 1991)
** druh: lama alpaka (alpaka, pako) (*Vicugna pacos* Linnaeus, 1758)

## Iné projekty

Kategória:Ťavovité
Tijuana

**Tijuana** je najväčšie mesto v mexickom štáte Baja California. Leží na severe krajiny na mexicko-americkej hranici. Partnerským mestom je okrem iného americké San Diego, s ktorým susedí. Podľa údaja z 23. februára 2015 má mesto 1 700 167 obyvateľov, čo je asi polovica celého štátu Baja California. Obyvatelia sú väčšinou mestici – imigranti z iných častí Mexika, ale aj belosi a východoaziati. Žije tu tiež množstvo Američanov, ktorí do práce denne dochádzajú, pretože je tu výrazne lacnejšie bývanie ako v susednom San Diegu.

Mesto má polopúštne podnebie a ročne tu spadne iba 230 mm zrážok, ale v praxi má podnebie skôr stredozemný charakter, čo je dané blízkosťou oceána a vysokou vlhkosťou vzduchu.

## Partnerské mestá
*  Pusan, Kórejská republika
*  San Diego, USA
*  La Paz, Mexiko
*  León, Mexiko
*  Mazatlán, Mexiko
*  Pchan-ťin, Čína
*  Havana, Kuba
*  Cincinnati, USA
*  Zaragoza, Španielsko
*  Laredo, USA
*  Słubice, Poľsko
*  Frankfurt nad Odrou, Nemecko
*  Wu-chan, Čína

## Galéria

Cecut.jpg|Kultúrne centrum Tijuany
Border USA Mexico.jpg|Hranica medzi San Diegom a Tijuanou
Aguacaliente skyscrapers4.JPG|Tijuanské mrakodrapy
TJ Towers.jpg|Tijuana


## Iné projekty

## Externé odkazy
* Oficiálna stránka

## Zdroj


Kategória:Mestá v Mexiku
Utrecht (rozlišovacia stránka)

**Utrecht** môže byť:
* mesto v Holandsku, pozri Utrecht
* provincia v Holandsku, pozri Utrecht (provincia)
* sídlo v Južnej Afrike, pozri Utrecht (Južná Afrika)
* loď prevádzkovaná na brnianskej priehrade, pozri Utrecht (loď)
Aarhus

**Aarhus** [órhus], od roku 1948 do decembra 2010 *Århus*, je druhé najväčšie mesto Dánska, ktoré má vyše 250-tisíc obyvateľov. Leží na východnom pobreží Jutského polostrova pri Aarhuskom zálive, 187 kilometrov západne od Kodane a 289 kilometrov severne od nemeckého Hamburgu. V mestskej oblasti žije 280 543 obyvateľov (január 2020), v aglomerácii asi 350 000 obyvateľov (január 2020). Aarhus je hlavným mestom obchodnej organizácie 12 dánskych miest Bussiness Region Aarhus s 1,4 miliónmi obyvateľov.

Mesto bolo založené v ústí rieky Aarhus Å ako vikinská osada v 8. storočí po Kr., od roku 948 je tu doložené biskupstvo. V roku 1201 začala výstavba miestnej katedrály a v roku 1441 získalo obchodné privilégiá. Mesto prosperovalo najmä zo svojho prístavu a námorného obchodu.

Je tu významný námorný prístav a mesto je hospodárske a kultúrne stredisko Jutska a sídlo druhej najväčšej dánskej univerzity po Kodanskej – Aarhuskej univerzity. Miestna univerzita sa objavuje v rebríčkoch 100 najkvalitnejších univerzít sveta.

V meste sa nachádza jeden z najstarších športových klubov Dánska, AGF Aarhus (založený v roku 1880).

## Partnerské mestá
*  Bergen, Nórsko
*  Göteborg, Švédsko
*  Charbin, Čína
*  Kiel, Nemecko
*  Qaqortoq, Grónsko
*  Rostock, Nemecko 
*  Petrohrad, Rusko
*  Swansea, Wales, Spojené kráľovstvo
*  Turku, Fínsko

## Referencie


## Iné projekty
.


Kategória:Mestá v Dánsku
Kategória:Prístavné mestá v Dánsku
Kategória:Prístavné mestá Baltského mora
Kategória:Stredné Jutsko
Leeds

thumb|Leeds

**Leeds** je dôležité mesto na rieke Aire v Anglicku a centrum metropolitnej oblasti City of Leeds. V meste žije okolo 443-tisíc obyvateľov, v celej metropolitnej oblasti okolo 715-tisíc.

## Partnerské mestá
*  Brno, Česko
*  Dortmund, Nemecko
*  Durban, Juhoafrická republika
*  Chang-čou, Čína
*  Kolombo, Srí Lanka
*  Lille, Francúzsko
*  Louisville, Kentucky, USA
*  Praha, Česko
*  Siegen, Nemecko

## Iné projekty

## Externé odkazy
*    
* Leeds City Council Leeds City (Metropolitan) Council. 
* Leeds City Guide The Official Leeds City Guide.


Kategória:Mestá v Anglicku
Kategória:Univerzitné mestá v Anglicku
Sorbit

**Sorbit** je stabilná štruktúrna zložka sústavy Fe-Fe<sub>3</sub>C. Je to jemne zrnitá zmes zložená z feritu a cementitu. Vyskytuje u zušľachtených ocelí kde vzniká popúšťaním martenzitu. Čím je jemnosť sorbitu vyššia, tým má oceľ vyššiu pevnosť a tvrdosť a je na nej možné vytvárať hladšie povrchy.

Kategória:Štruktúrne zložky ocele a liatiny
Astma

**Astma** alebo **záduch** (z gréc. ἅσθμα, *ástma* , "lapať po dychu") je záchvatovo sa vyskytujúca, spravidla intenzívna dychová nedostatočnosť (dýchavičnosť), ktorá môže mať rôzne príčiny.

Najčastejšie sa pod týmto pojmom rozumie priedušková astma (asthma bronchiale), zriedkavejšie srdcová astma (asthma cardiale). Podrobnejšie informácie o týchto ochoreniach viď v konkrétnych článkoch.

## Pozri aj
* priedušková astma
* chronická obštrukčná choroba pľúc
* srdcová astma

* asthma uraemicum
* asthma nasale
* pneumokonióza
* CHOCHP

Kategória:Choroby
Felix Wankel

Prof.hc.Dr.Ing.e.h. **Felix Heinrich Wankel** (* 13. august 1902, Lahr – † 9. október 1988, Heidelberg) bol nemecký mechanik a konštruktér. Je po ňom pomenovaný Wankelov motor.

Felix Wankel bol konštruktér bez vyššieho vzdelania. Zaoberal sa problémom utesnenia strojových častí, ktoré sa pohybujú v prostredí s vysokým tlakom a teplotou. Napriek nedostatku vzdelania sa v tomto odbore stal špecialistom. 

V období medzi prvou a druhou svetovou vojnou vyrástla v Lindau jeho súkromná dielňa v ozajstný závod, ktorý niesol názov *Wankel-Versuchs-Werkstätten* (*Wankelove pokusné dielne*). V tomto závode prebiehal v spolupráci s leteckým ústavom počas druhej svetovej vojny vývoj rozvodových posúvačov leteckých motorov. Rotačný posúvač, ktorý Wankel navrhol, umožňoval lepšie plnenie motora a zvýšenie jeho otáčok a výkonu. Koniec vojny a pokles záujmu o piestové spaľovacie motory v letectve bol príčinou prerušenia prác. 

Wankel sa zaoberal aj motormi s rotujúcimi piestami, ktoré čelia ťažkostiam súvisiacim s utesnením ich piesta v skrini motora. Dokladom jeho záujmu sú patenty z rokov 1929 a 1934. Ku koncu druhej svetovej vojny bol Wankelov závod zničený. 

200px|right|thumb|Princíp fungovania Wankelovho motora
O niekoľko rokov po vojne bol za podpory *Združenia nemeckých priemyselníkov* vybudovaný v meste Lindau nový ústav a Wankela poverili jeho vedením. Od roku 1951 došlo ku kontaktom medzi Wankelovým ústavom a firmou NSU Motorenwerke. Výsledkom spoločného vývoja je aj Wankelov motor

Kategória:Narodenia v 1902
Kategória:Úmrtia v 1988
Kategória:Nemeckí vynálezcovia
Kategória:Automobiloví konštruktéri
Bangalúr

**Bangalúr** alebo **Bengalúr(u)** alebo **Béngalúru** (po kannadsky *Bengalúru* - ಬೆಂಗಳೂರು, po anglicky *Bangalore*) je hlavné mesto indického štátu Karnátaka. Má rozlohu 476,66 km² a počet obyvateľov v metropolitnej oblasti okolo 6,1 milióna, čím je to tretie najväčšie mesto v Indii a piata najväčšia indická metropolitná oblasť.

1. novembra 2006 bol oficiálne zmenený názov mesta z Bangalore na kannadský názov Bengalúru.

## Silicon Valley of India
Silicon Valley of India čiže Kremíkové údolie Indie je prezývka indického mesta Bengalúr, hlavného mesto juhoindického štátu Karnataka. Toto meno potvrdzuje status Bengalúr ako centra pre informačné technológie (IT) spoločností v Indii, keď sa porovnáva s pôvodným Silicon Valley, umiestneným okolo údolia Santa Clara v Kalifornii, hlavným centrom pre IT firmy v USA. Jedna z najranejších zmienok o tejto prezývke je v neskorých 1980-tich rokoch v Indian Express. Častejšie používanie prezývky Bangalore začalo v roku 1990, bolo založené na spojení firiem so špecializáciou na výskum a vývoj (R & D), elektroniku a tvorbu softvéru. 

Nachádza sa tu indický inštitút vedy podporujúci technologické vzdelanie. Ale aj organizácie ako Hindustan Aeronautic, Indian Space Research alebo National Aeronautical Laboratorya.

## Referencie

## Iné projekty

Kategória:Mestá v Indii
Kategória:Karnátaka
Colombo

**Colombo** môže byť:

* Kolombo (hlavné mesto Srí Lanky a príslušný okres)
* mesto v Brazílii, v štáte Paraná, pozri Colombo (Paraná)
* kráter na Mesiaci, pozri Colombo (kráter)
* priezvisko Krištofa Kolumba v niektorých jazykoch, pozri Krištof Kolumbus
* mafiánsky klan v USA, pozri Colombo (mafiánsky klan)
* priezvisko:
** Emilio Colombo (1920 – 2013), taliansky politik, predseda vlády
** Gioacchino Colombo (1903 – 1988), taliansky automobilový konštruktér
** Giovanni Colombo (1902 – 1992), taliansky kardinál
** Giuseppe Colombo (1920 – 1984), taliansky matematik
** Jürgen Colombo (* 1949), nemecký cyklista
** Luca Colombo, viacero osôb
** Roberto Colombo, viacero osôb
** Umberto Colombo, viacero osôb
** María Colombová (* 1962), argentínska pozemná hokejistka

## Pozri aj
* Columbo – americký krimimálny seriál
Göteborg

**Göteborg** je mesto a obec v provincii Västergötland na západnom pobreží Švédska. V roku 2016 tu žilo 551 449 obyvateľov a v metropolitnej oblasti 988 355, čím je to druhé najväčšie mesto vo Švédsku po Štokholme. Je to najväčšie univerzitné mesto v Škandinávii s približne 60 tisíc študentmi. Nachádza sa tu najväčší prístav v severských krajinách.

Mesto založil v roku 1621 švédsky kráľ Gustáv II. Adolf. V roku 1927 tu bola založená spoločnosť Volvo a sídli tu dodnes.

## Múzeá
* Göteborgs konstmuseum 

## Partnerské mestá
*  Bergen (Nórsko)
*  Oslo (Nórsko)
*  Turku (Fínsko)
*  Århus (Dánsko)
*  Šanghaj (Čína)
*  Lyon (Francúzsko)
*  Chicago (USA)
*  Krakov (Poľsko)
*  Petrohrad (Rusko)
*  Tallinn (Estónsko)
*  Rostock (Nemecko)

## Iné projekty

## Externé odkazy
* Oficiálna stránka mesta 
* Stránka mesta 


Kategória:Mestá vo Švédsku
Kategória:Prístavné mestá vo Švédsku
Kategória:Prístavné mestá Severného mora
Târnovský revolučný okres

**Târnovský revolučný okres** bol jeden zo 4 revolučných okresov, na ktoré bolo rozdelené Bulharsko počas Aprílového povstania. Siahal od stredu severného Bulharska cez Gabrovský a Slivenský kraj. Na čele okresu stál Stefan Stambolov so svojimi pomocníkmi Georgiom Izmirlievom a Christom Karaminkovom prezývaným Bunito.

## Pozri aj
* Aprílové povstanie

Kategória:Dejiny Bulharska
Slivenský revolučný okres

**Slivenský revolučný okres** bol jeden zo 4 revolučných okresov, na ktoré bolo rozdelené Bulharsko počas Aprílového povstania. Patril doň Slivenský kraj, Jambolský kraj a Kotlenský Balkán. Na čele okresu stál Ilarion Dragostinov. Jeho vojenskými pomocníkmi boli Georgi Obretenov a vojvoda Stoil.

## Pozri aj
* Aprílové povstanie

Kategória:Dejiny Bulharska
Kanton (mesto)

thumb|Perlová rieka v noci, mesto Kuang-čou
thumb|Poloha mesta
**Kanton** (po čínsky *Kuang-čou*, pchinjin: *Guangzhou*; starší angl. názov *Canton (City)*) je hlavné a podprovinčné mesto provincie Kuang-tung (Guangdong) v južnej Číne. 

Mesto má rozlohu  a asi 6,5 milióna obyvateľov, metropolitná oblasť mesta má okolo 12,6 milióna obyvateľov. Je to najľudnatejšie mesto v provincii a piate najľudnatejšie mesto v Číne.

## Partnerské mestá

## Iné projekty


Kategória:Prístavné mestá v Číne
Vračanský revolučný okres

**Vračanský revolučný okres** bol jeden zo 4 revolučných okresov, na ktoré bolo rozdelené Bulharsko počas Aprílové povstanie. Nachádzal sa v severozápadnom Bulharsku, zahŕňal aj Sofijskú oblasť a Severné Macedónsko. Predsedom revolučného okresu sa stal Stefan Zaimov s pomocníkmi Nikolom Obretenovom a Nikolom Slavkovom.

## Pozri aj
* Aprílové povstanie

Kategória:Dejiny Bulharska
Vysokotaviaci kov

**Vysokotaviaci kov** je kov s vysokou teplotou tavenia. Počas tavenia je potrebná jeho ochrana pred účinkami atmosféry.

## Zoznam vysokotaviacich kovov
Kovy s najvyššími teplotami tavenia sú zoradené v tabuľke. 

## Využitie
Tieto materiály sa uplatňujú v oblastiach s náročnými podmienkami ako sú napríklad: raketový priemysel, letecký priemysel, chemický priemysel alebo atómová energetika. Zároveň sú základnými komponentmi pre: žiaruvzdorné zliatiny, žiarupevné zliatiny alebo spekané karbidy. 

## Zdroje
*

Kategória:Kovy
Maastricht

**Maastricht** () je najstaršie holandské mesto a hlavné mesto provincie Limbursko. Mesto leží na juhovýchode Holandska, medzi Belgickom a Nemeckom. Rozkladá sa na oboch brehoch rieky Mása. Meno mesta pochádza z latinského Mosae Traiectum, podľa mosta, ktorý nechal na tomto mieste postaviť rímsky cisár Augustus.

V Maastrichte stojí radnica, ktorá bola postavená architektom Pieterom Postom v polovici 17. storočia. Stavba reprezentuje typickú holandskú architektúru.

Mesto má rozlohu  a žije tu okolo 121 050 obyvateľov (stav k 1. januáru 2012).

V Maastrichte sa hovorí po limbursky.

## Osobnosti mesta
* Peter Debye (* 1884† 1966), fyzik a teoretický chemik, nositeľ Nobelovej ceny za chémiu
* Tom Nijssen (* 1964), tenista
* André Léon Marie Nicolas Rieu (*1. októbra 1949)  huslista a dirigent, ktorý sa najviac preslávil vytvorením orchestra Johanna Straussa

## Partnerské mestá
*  El Rama, Nikaragua, 1995
*  Koblenz, Nemecko, 1981 
*  Liège, Belgicko, 1955

## Iné projekty

## Pozri aj
* Maastrichtská zmluva
* Maastrichtské kritériá


Kategória:Mestá v Holandsku
Kategória:Sídla na Máse
Ekonomická kríza v Mexiku (1994)

**Mexická kríza z roku 1994/1995** alebo **Decembrový omyl** (šp. *El error de diciembre*) alebo **Tequilová kríza** bola spočiatku menová kríza (kríza pesa), ktorá prerástla do krízy hospodárskej. V decembri 1994 Mexiko nebolo viac schopné v dôsledku tlakov na znehodnotenie pesa financovať dovtedajšie zavesenie (pegging) kurzu pesa na americký dolár a muselo zaviesť voľný výmenný kurz; nasledovalo znehodnotenie meny, strata dôvery v Mexiko a opúšťanie Mexika zahraničnými investormi a tento chýbajúci kapitál následne spôsobil hospodársku krízu.

Dopad tejto mexickej krízy na zahraničie, predovšetkým na Argentínu a susedné krajiny, sa označuje ako **Tequilový efekt** alebo **Tequila efekt**.

## Podrobnosti
Pred decembrom roku 1994 uskutočňovala mexická vláda svoju medzinárodnú politiku na základe stratégie „zaveseného“ výmenného kurzu (pegging exchange rate). To znamená, že vláda držala dolárovú hodnotu mexického pesa uprostred cieľového pásma a intervenovala na zahraničných trhoch, kedykoľvek hrozilo, že sa výmenný kurz pesa dostane mimo uvedené pásmo. Tieto intervencie zahrňovali nákup alebo predaj finančných aktív splatných v dolároch (alebo iných silných menách). Zásoba aktív držaných vládou v daný moment stanovovala ich rezervy v cudzích menách. Keď hrozilo, že dolárová hodnota pesa klesne pod hranicu cieľového pásma, mexická vláda predala aktíva v dolároch výmenou za pesos. Táto akcia zvýšila dopyt po peso a zabraňovala jeho dolárovej hodnote ďalej klesať.

Vážny problém pre stratégiu zaveseného výmenného kurzu nastane v prípade, keď trhové sily tlačiace výmenný kurz dole sú dostatočne silné a vytrvalé. Potom vedie vládny predaj aktív k vyčerpaniu valutových rezerv. Táto situácia presne nastala v posledných dvoch mesiacoch roku 1994 v Mexiku, keď peso klesalo mimo cieľové pásmo. Mexická vláda intervenovala, aby sa pokúsila udržať výmenný kurz pesa, a v decembri predala 11 miliárd rezervných aktív. Nanešťastie tieto opatrenia viedli iba ku zvýšeniu tempa strát rezerv, ktoré samozrejme neboli nevyčerpateľné. Nakoniec 20. decembra peso devalvovalo o 15 % a o dva dni neskôr bola mexická vláda nútená ustúpiť od stratégie zaveseného výmenného kurzu. Hodnota pesa začala okamžite klesať. Na začiatku januára jeho dolárová hodnota bola skoro o 40 % nižšia ako v decembri.

Pre Mexiko znamenal pokles hodnoty pesa začiatok vážnej a trvalej ekonomickej recesie. Na konci roku 1995 sa HDP znížil o 7 % a miera nezamestnanosti vzrástla zo 4 % na 7 %. Veľké množstvo súkromných firiem skrachovalo. Mexická vláda bola schopná splácať svoje záväzky len vďaka finančnej pomoci MMF a vládam USA a Kanady. Domáca a zahraničná dôvera v mexickú ekonomiku sa vážne narušila.

Kategória:Ekonomika v Mexiku
Kategória:Dejiny Mexika
Lama (rozlišovacia stránka)

**Lama** môže byť:
* slovenský názov rodov Lama a Vicugna z čeľade ťavovité, pozri lama
* rod z čeľade ťavovité, pozri Lama (rod)
* lama krotká
* vlna z rodov Lama alebo Vicugna, pozri lama (vlna)
* druh tkaniny, pozri lama (látka)
* láma (mních)
* jazero v Krasnojarskom kraji v Rusku, pozri Lama (jazero)
* rieka v Rusku, pozri Lama (rieka)
* obec vo Francúzsku v departemente Haute-Corse, pozri Lama (Haute-Corse)
* obec/okrsok v okrese Barcelos v Portugalsku, pozri Lama (Barcelos)
* obec/okrsok v okrese Santo Tirso v Portugalsku, pozri Lama (Santo Tirso)
* neskúsený používateľ (najmä v počítačovom žargóne), pozri lama (neskúsený)
* typ vrtuľníka, pozri Aérospatiale SA-315
* osoba:
** prezývka holandského futbalistu menom Frank Rijkaard
** prezývka angolského futbalistu menom Luís Mamona João
** Serge Lama, francúzsky spevák
** Bernard Lama, francúzsky futbalista

**LAMA** môže byť:
* akronym "Linux, Apache, MySQL, ASP"
* robot vyvinutý roku 1999 francúzskymi inžiniermi na výskum Marsu, pozri LAMA (robot)

## Pozri aj
* láma
* llama
Active Server Pages

**Active Server Pages (ASP)** je preprocesor pre dynamicky generované webové stránky od Microsoftu. Je dostupný ako add-on k produktu Internet Information Services (IIS). Je to technológia nezávislá od programovacieho jazyka (vyvinutá spoločnosťou Microsoft), ktorá umožňuje vykonávanie kódu na strane serveru a následné odoslanie výsledku užívateľovi. To znamená, že webová stránka s príponou **.asp** obsahuje kód, ktorý sa vykoná na IIS serveri a prehliadaču odošle iba výsledok v značkovacom jazyku HTML, ktorý ich bez problémov zobrazí. 
Programovacie jazyky, ktoré sa používajú sú: **[[VBScript]]** a 
**[[JScript]]**.

## Príklad
Príklad kódu na serveri

```asp
<%
For i = 1 To 6 Step 1
    Response.Write "<h" & i & ">Nadpis velkosti " & i & „</h“ & i & ">"
Next
%>
```


Klientovi sa v tomto prípade odošle iba HTML s nasledujúcim obsahom:

```
<h1>Nadpis velkosti 1</h1>
<h2>Nadpis velkosti 2</h2>
<h3>Nadpis velkosti 3</h3>
<h4>Nadpis velkosti 4</h4>
<h5>Nadpis velkosti 5</h5>
<h6>Nadpis velkosti 6</h6>
```


## Verzie
* ASP verzia 1.0 (IIS 3.0)
* ASP verzia 2.0 (IIS 4.0)
* ASP verzia 3.0 (IIS 5.0) 
* ASP.NET verzia 1.0 súčasť rozhrania .NET Framework
* ASP.NET verzia 1.1 
* ASP.NET verzia 2.0 
* ASP.NET verzia 3.0
* ASP.NET verzia 3.5

Kategória:Programovacie jazyky
Kategória:Microsoft
ASP

**Asp** alebo **ASP** môže znamenať:

* skratka pre aminokyselinu kyselinu asparágovú
* Active Server Pages, skriptovací nástroj od Microsoftu
* Answer set programming, druh deklaratívneho programovania
* Astronomical Society of the Pacific, astronomická spoločnosť v USA
* Alain Siritzky Productions, filmová produkčná spoločnosť
Protipápež

**Protipápež** alebo **vzdoropápež** je osoba, ktorá sa verejne dožaduje uznania svojho nároku na úrad pápeža, ale nie je uznaná vedením katolíckej cirkvi. Historickí protipápeži boli charakterizovaní podporou niektorej z častí cirkvi napr. skupiny biskupov, ale chýbalo im legitímne zvolenie do pápežského úradu.

V súčasnosti sa v katolíckej cirkvi opäť vyskytujú osoby, ktoré o sebe vyhlasujú, že majú nárok na úrad pápeža, ale v porovnaní s historickými protipápežmi je ich podpora klérom a veriacimi minimálna. Takéto osoby sú považované za heretikov.

## Dejiny
Za prvého protipápeža je považovaný Hyppolitos (3. storočie). Najviac protipápežov je evidovaných od 11. do začiatku 15. storočia. V tomto období boli voľby pápeža pod silným mocenským tlakom a stávalo sa, že boli naraz zvolení niekoľkí pápeži. Obdobie protipápežov skončilo v roku 1417 zvolením pápeža Martina V.

## Pozri aj
* Zoznam pápežov
* Zoznam protipápežov

## Iné projekty

## Externé odkazy
* Katolícka encyklopédia, pojem protipápež
Kornélius

Svätý **Kornélius** bol rímsky stotník (lat. centurion) spomínaný v *[[Skutky apoštolov|Skutkoch apoštolov]]* v 10. a 11. kapitole. V jeho dome kázal apoštol Peter. Bol prvým kresťanom z rímskej komunity v Izraeli. Jeho konverzia nastolila v prvej cirkvi otázku integrácie postžidovského a postpohanského prúdu ako aj otvorila nové možnosti pre misiu.

## Uctievanie
Rímske martyrológium z roku 2004 uvádza jeho liturgickú spomienku na 20. október.

## Referencie


## Pozri aj

* Zoznam svätcov Katolíckej cirkvi

Kategória:Vojenské osobnosti starovekého Ríma
Kategória:Biblické postavy
Kategória:Katolícki svätci majúci sviatok 20. októbra
Marmite

::*O rovnomennom švajčiarskom časopise pozri [[Marmite (časopis)]].*
thumb|Fľaštička s Marmite
**Marmite** je britská nátierka vyrábaná z extraktu kvasníc. Vzniká ako vedľajší produkt pri varení piva. Marmite je lepkavá, tmavo hnedá hmota s veľmi výraznou chuťou, ktorá rozdeľuje názory spotrebiteľov. Slogan spoločnosti vyrábajúcej Marmite znie: „Buď ho miluješ, alebo nenávidíš“. 

Kategória:Kultúra v Spojenom kráľovstve
Ekumenická rada cirkví na Slovensku

**Ekumenická rada cirkví na Slovensku** je naddenominačná organizácia združujúca cirkvi, ktoré majú vieroučný základ v Biblii  a ekumenických vyznaniach. Hlavnými cieľmi je budovanie spolupráce medzi cirkvami, charitatívne aktivity a spoločné akcie určené na propagáciu medzidenominačnej spolupráce. Spoločnou aktivitou je aj Ekumenická spoločnosť pre štúdium siekt. Rada sa venuje aj publikačnej činnosti.

## Dejiny
Ekumenická rada cirkví v Česko-Slovensku bola založená v roku 1955. Od roku 1993 pôsobí samostatne na Slovensku. S cirkvami v Česku naďalej spolupracuje.

## Štruktúra a pôsobenie
Najvyšším orgánom je Valné zhromaždenie. O smerovaní rozhoduje Riadiaci výbor. Hlavným predstaviteľom Ekumenickej rady je predseda, ktorým je v súčasnosti Ivan Eľko, generálny biskup Evanjelickej cirkvi augsburského vyznania na Slovensku. Podpredsedom je Ján Szőllős, podpredseda Rady Bratskej jednoty baptistov v SR. Obaja boli zvolení do funkcie 27. marca 2019. Generálnym tajomníkom je od 2. januára 2008 Ladislav Krpala.

V rámci ERC pôsobí niekoľko komisií

*diakonická: zaoberá sa diakonickou a charitatívnou činnosťou, spoločnými projektmi a výmenou skúseností medzi cirkvami Od 1. decembra 2004 ERC zastrešuje „Dobrovoľnícky program ERCSRDOBRO“, umožňujúci členom cirkví dobrovoľnú prácu v zahraničí.
*ženská: zaoberá sa spoluprácou v duchovnej a sociálnej problematike žien
*mládežnícka: venuje sa práci s mládežou, či už kresťanskou alebo nekresťanskou. Je členom Ecumenical Youth Council in Europe (EYCE).

V roku 2001 sa ERC vedená svojim predsedom biskupom Júliom Filom podieľala na príprave zmluvy medzi Slovenskou republikou a registrovanými cirkvami a náboženskými organizáciami. Biskup Filo navrhol spoločný postup cirkví. Prizvaní boli aj nečlenovia ERC: Ústredný zväz židovských náboženských obcí v Slovenskej republike a Apoštolská cirkev. Zmluva bola uznesením č. 1186 z 19. decembra 2001 schválená Vládou SR.

## Členské cirkvi
### Členovia
* Evanjelická cirkev augsburského vyznania
* Reformovaná kresťanská cirkev
* Pravoslávna cirkev v českých krajinách a na Slovensku
* Cirkev bratská
* Evanjelická cirkev metodistická
* Cirkev československá husitská
* Bratská jednota baptistov

### Pozorovatelia
* Rímskokatolícka cirkev
* Gréckokatolícka cirkev
* Apoštolská cirkev
* Cirkev adventistov siedmeho dňa
* Starokatolícka cirkev

## Referencie

## Externé odkazy
* Ekumenická rada cirkví

Kategória:Kresťanstvo na Slovensku
Vypichovanie (obrábanie)

**Vŕtanie na jadro** je druh vŕtania, pri ktorom sa neodoberá celá diera ale len prstenec okolo vnútorného jadra. Používa sa *korunový vrták*.

## Použitie

Pri vŕtaní veľkých dier do tvrdého materiálu alebo všeobecne, keď nemáme dostatočný výkon na vŕtanie. Pri vývrtoch sa jadro väčšinou odstráni (vylúpne) špeciálnym vrtákom. Využíva sa často pri vŕtaní geologických vrtov.

## Súvisiace operácie

* Vylúpnutie jadra

Kategória:Vŕtanie a vyvrtávanie
Viktor Oskar Tilgner

**Viktor Cyril Oskar Tilgner** (* 25. október 1844, Bratislava – † 16. apríl 1896, Viedeň) bol sochár a portrétista nemeckej národnosti, pôsobiaci v Rakúsku.

Je hlavným predstaviteľom neobaroka v plastikách na viedenskej okružnej triede. Jeho *realistický akademizmus* bol ovplyvňovaný Hansom Makartom, hlavným predstaviteľom maliarstva tzv. epochy Ringstrasse, s ktorým navštívil v roku 1874 Taliansko. Popri tom mal sochár kontakty aj s Johannom Straußom a patril k umeleckému okruhu okolo grófa Karla Lanckoronskiho.

## Významné diela
* socha Wolfganga Amadea Mozarta v Burggarten. Táto socha je považovaná za najvýznamnejšie dielo Viktora Tilgnera. Figúry puttov nachádzajúce sa na podstavci, zobrazujúce moc Mozartovej hudby, patria štylisticky už do secesie. Socha bola odhalená deň po Tilgnerovej smrti.
* kamenná socha *Alegória sochárstva* na Viedenskom ústrednom cintoríne
* bronzová busta Vincenza Belliniho vo Viedenskej štátnej opere
* Tritónova studňa vo Volksgarten pri viedenskom Hofburgu. Dve kópie tohto diela nazvané *[[Tritón a nymfa]]* sa nachádzajú v Bratislave - jedno na nádvorí Slovenskej národnej galérie, druhé na nádvorí Mirbachovho paláca
* Ganymedova fontána pred Mestským divadlom (v súč. Slovenské národné divadlo v Bratislave)
* pomník Josefa Werndla v Steyri


Obrázok:Bratislava fontana opera SND.jpg|fontána pred  SND v Bratislave
Obrázok:Josef-Werndl-Denkmal in Steyr 2005.jpg|Werndl-Denkmal
Obrázok:Wien - Mozartdenkmal (1).JPG|Socha Mozarta vo Viedni


## Pamiatka
V bratislavskej Karlovej Vsi i vo Viedni (4. Bezirk) je po ňom pomenovaná ulica, Tilgnerstraße.

## Iné projekty

## Referencie

## Externé odkazy
*[Diela Viktor Oskar Tilgner v [SNG] ]

Kategória:Narodenia v 1844
Kategória:Úmrtia v 1896
Kategória:Slovenskí sochári
Kategória:Rakúski sochári
Kategória:Osobnosti z Bratislavy
Kategória:Slovenskí maliari
Kategória:Rakúski maliari
Kategória:Slovenské osobnosti nemeckého pôvodu
Kategória:Absolventi Akadémie výtvarných umení vo Viedni
Kategória:Pochovaní na Viedenskom ústrednom cintoríne
Kategória:Slovenskí portrétisti
Kategória:Rakúski portrétisti
Kategória:Portrétni sochári
Blind Guardian

**Blind Guardian** je nemecká power/speed metalová kapela. Patrí medzi priekopníkov tohto žánru. Vznikla v roku 1985 pod názvom Lucifer's Heritage.

Témy pre svoju tvorbu čerpá z literatúry (J. R. R. Tolkien, Stephen King), mytológie (antické eposy), diel fantasy a vzácne aj z reflexie súčasných udalostí.

## Členovia
* Hansi Kürsch – spev (1985 - súčasnosť), basgitara (1985 – 1996)
* André Olbrich – gitara  (1985 - súčasnosť)
* Marcus Siepen – gitara (1987 - súčasnosť)
* Frederik Ehmke – bicie (2005 - súčasnosť)

### Bývalí členovia
* Thomas Stauch - bicie (1987 - 2005)

### Trvalo hosťujúci hudobníci
Títo hudobníci s kapelou vystupujú na koncertoch a podieľajú sa aj na nahrávaní albumov, avšak nepovažujú sa za skutočných členov skupiny.
* Oliver Holzwarth – basgitara (1997 - 2011)
* Barend Courbois - basgitara (2014 - súčasnosť)
* Mi Schüren – klávesy (1997 - súčasnosť)

## Diskografia
### Radové albumy
* *[[Battalions of Fear]]* (1988)
* *[[Follow the Blind]]* (1989)
* *[[Tales from the Twilight World]]* (1990)
* *[[Somewhere Far Beyond]]* (1992)
* *[[Imaginations from the Other Side]]* (1995)
* *[[Nightfall in Middle-Earth]]* (1998)
* *[[A Night at the Opera (Blind Guardian)|A Night at the Opera]]*  (2002)
* *[[A Twist in the Myth]]* (2006)
* *[[At The Edge Of Time]]* (2010)
* *[[Beyond the Red Mirror]]* (2015)
* *[[Legacy of the Dark Lands]]* (2019)
* *[[The God Machine]]* (2022)

### Ostatné albumy
* *[[Tokyo Tales]]* (koncertný album, 1993)
*The Forgotten Tales (1996)
* *[[Live (Blind Guardian)|Live]]* (koncertný album, 2003)
* *[[Memories Of A Time To Come]]* (Best of, 2012)
*Live Beyond the Spheres (koncertný album, 2017)

*Legacy of the Dark Lands (Twilight Orchestra, 2019)

### Single
* „A Past and Future Secret“ (1995)
* „Mr. Sandman“ (1996)
* „Mirror Mirror“ (1998)
* „And Then There Was Silence“ (2001)
* „The Bard's Song (In the Forest)“ (2003)
* „Fly“ (2006)
* „Another Stranger Me“ (2007)
* „A Voice In The Dark“ (2010)
* Twilight of the Gods (2014)

## Iné projekty

## Externé odkazy
* The Releases Of Blind Guardian 
* česká stránka o Blind Guardian


Kategória:Nemecké heavymetalové hudobné skupiny
Kategória:Nemecké powermetalové hudobné skupiny
Kategória:Nemecké speedmetalové hudobné skupiny
Kategória:Nemecké progresívnometalové hudobné skupiny
Branislav Celler

Ing. **Branislav Celler** (* 15. marec 1967, Trenčín) je slovenský komunálny politik.

## Profesionálna kariéra
Branislav Celler absolvoval Stavebnú fakultu Slovenskej vysokej školy technickej v Bratislave. Po absolvovaní školy pôsobil v rokoch 1991-1992 ako športový manažér basketbalového klubu TTS Trenčín, neskôr v rokoch 1992-2000 ako vedúci ekonomického úseku vo firme Stival Trenčín, s.r.o. a v rokoch 2001-2004 pôsobil ako riaditeľ vo firme La Familia a.s.

## Komunálna politika
*1994–1998 – poslanec mestského zastupiteľstva Trenčín, člen mestskej rady
*1998–2002 – poslanec mestského zastupiteľstva, člen mestskej rady, predseda Komisie životného prostredia, dopravy a investícií
*2002–2004 – poslanec mestského zastupiteľstva, člen mestskej rady, predseda Finančnej a majetkovej komisie
* 13. marca 2004 sa Ing. Branislav Celler v doplňujúcich voľbách stáva primátorom mesta Trenčín po tom, ako sa predchádzajúci primátor Juraj Liška vzdal postu po menovaní ministrom obrany SR
*2004–2010 – primátor mesta Trenčín

## Stranícka kariéra
*1994 – člen Demokratickej strany
*2006 – člen Slovenskej demokratickej a kresťanskej únie - Demokratickej strany

Kategória:Osobnosti z Trenčína
Kategória:Slovenskí komunálni politici
Kategória:Primátori Trenčína
Kategória:Politici DS
Kategória:Politici SDKÚ
Kategória:Absolventi Stavebnej fakulty Slovenskej technickej univerzity v Bratislave